গতকাল বুধবার সকাল সাড়ে ১১টার দিকে প্রধান বিচারপতি সুরেন্দ্র কুমার সিনহার নেতৃত্বে চার সদস্যের আপিল বেঞ্চ সাকার রিভিউ আবেদন খারিজ করে দেন। আজ বা কালের মধ্যেই রিভিউ খারিজের পূর্নাঙ্গ রায়ের কপি প্রকাশিত হতে যাচ্ছে। এরপর পরই সরকারি সিদ্ধান্তে সাকা চৌধুরীর ফাঁসি কার্যকরের প্রক্রিয়া শুরু হবে। ইতোমধ্যে সাকা চৌধুরীর পরিবারের সাত সদস্য ঢাকা কারাগারে তার সাথে দেখা করে এসেছেন। আইনমন্ত্রী অ্যাডভোকেট আনিসুল হক ও রাষ্ট্রের সর্বোচ্চ আইন কর্মকর্তা অ্যাডভোকেট মাহবুবে আলমও সহসাই ফঁসি কার্যকরের ইঙ্গিত দিয়েছেন। সাকার ফাঁসি কার্যকরের বিষয়টি যতই ঘনিয়ে আসছে রাউজানের ‘কলঙ্ক’ সাকা চৌধুরীর লাশ দাফনের বিষয়টি আলোচনায় উঠে আসছে।